କାଇରା ଦତ୍ତ

କାଇରା ଦତ୍ତ (ଜନ୍ମ ନାମ: ଦେବୀ ଦତ୍ତ) ଜଣେ ଭାରତୀୟ ଅଭିନେତ୍ରୀ ଓ ମଡେଲ୍, ଯିଏକି ମୁଖ୍ୟତଃ ହିନ୍ଦୀ, ତେଲୁଗୁ, ତାମିଲ ଓ ବଙ୍ଗାଳୀ କଥାଚିତ୍ର ଜଗତରେ କାମ କରନ୍ତି । ୨୦୧୩ ମସିହାରେ କିଙ୍ଗ୍‌ଫିସର୍ କ୍ୟାଲେଣ୍ଡରରେ ସ୍ଥାନିତ ହୋଇଥିବା ମଡେଲ୍‌ମାନଙ୍କ ମଧ୍ୟରୁ ସେ ଅନ୍ୟତମ ଥିଲେ ।

୨୦୦୯ ମସିହାରେ ରଣବୀର କପୁରଙ୍କ ଅଭିନୀତ କଥାଚିତ୍ର ରକେଟ ସିଂହ: ସେଲ୍ସମ୍ୟାନ୍ ଅଫ୍ ଦି ଇଅର୍‌ରେ ଏକ ଛୋଟ ଭୂମିକାରେ ଅଭିନୟ କରି ସେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତା'ପରେ ସେ ୨୦୧୧ ମସିହାରେ ମେରେ ବ୍ରଦର୍ କି ଦୁଲ୍‌ହନିଆରେ କରିଥିଲେ ଏବଂ ୨୦୧୫ ମସିହାରେ କ୍ୟାଲେଣ୍ଡର ଗାର୍ଲ କଥାଚିତ୍ରରେ ମୁଖ୍ୟ ନାୟିକା ଭାବରେ ଅଭିନୟ କରିଥିଲେ । ତେଲୁଗୁ କଥାଚିତ୍ର ରେସ୍ ଗୁରମ୍‌ରେ ଏକ ଗୀତ ବୂଚାଡ଼େ ବୂଚାଡ଼େ ପାଇଁ ସେ ଜଣାଶୁଣା ।

ପ୍ରାରମ୍ଭିକ ଜୀବନ
କାଇରା କଲିକତାରେ ଏକ ବଙ୍ଗାଳୀ ପରିବାରରେ ଜନ୍ମଗ୍ରହଣ କରିଥିଲେ । ସେ ଲା ମାର୍ଟିନିଏରେ କଲିକତାରୁ ତାଙ୍କ ବିଦ୍ୟାଳୟ ସ୍ତରୀୟ ଶିକ୍ଷା ଶେଷ କରିଥିଲେ । ସେ ମୁମ୍ବାଇର ସେଣ୍ଟ ଜାଭିଅର୍ କଲେଜରେ ମଧ୍ୟ ଅଧ୍ୟୟନ କରିଛନ୍ତି ।

ଅଭିନୟ ଜୀବନ
ଜଣେ ମଡେଲ୍ ଭାବରେ ସେ କିଙ୍ଗ୍‌ଫିସର୍, ମର୍ସିଡିଜ୍, ଥମ୍ପସ୍ ଅପ୍, କ୍ଲୋଜ୍-ଅପ୍, ଏଚ୍‌ସିଏଲ୍ ଲ୍ୟାପଟପ୍, ୱାଲ୍ଡି ଷ୍ଟୋନ୍ ଡିଓ ଭଳି ବ୍ୟବସାୟିକ ସଂସ୍ଥାର ବିଜ୍ଞାପନରେ କାମ କରିଛନ୍ତି ।

୨୦୦୯ ମସିହାରେ ରକେଟ୍ ସିଂହ କଥାଚିତ୍ର ଜରିଆରେ ଅଭିନୟ ଆରମ୍ଭ କରିବା ପରେ, ସେ ତେଲୁଗୁ ଓ ତାମିଲ ଭାଷାର କଥାଚିତ୍ରର ଗୀତରେ ଅଭିନୟ କରିଥିଲେ । ୨୦୧୫ ମସିହାରେ ମୁକ୍ତିଲାଭ କରିଥିବା ହିନ୍ଦୀ କଥାଚିତ୍ର କ୍ୟାଲେଣ୍ଡର ଗାର୍ଲରେ ସେ ମୁଖ୍ୟ ନାୟିକା ଶାରନ ପିଣ୍ଟୋ ଭୂମିକାରେ ଅଭିନୟ କରିଥିଲେ । ଏହାପରେ, ସେ ବାଲାଜୀ ଟେଲିଫିଲ୍ମ ଅଧିନରେ ନିର୍ମିତ ୱେବ୍ ସିରିଜ୍ ଟ୍ରିପଲ୍ ଏକ୍ସ (XXX)ରେ କାମ କରିଥିଲେ ।

୨୦୧୬ ମସିହାରେ, ଟି-ସିରିଜ୍‌ର ଏକ ଆଲବମ୍ ଗୀତ ପାର୍ଟି ଆନିମାଲ୍ସରେ ସେ କାମ କରିଥିଲେ । ୨୦୧୭ ମସିହାରେ, ଲୋନ୍‌ଲି ଗାର୍ଲ ନାମକ ତାଙ୍କର ଏକ କ୍ଷୁଦ୍ର ହିନ୍ଦୀ ଚଳଚ୍ଚିତ୍ର ୟୁ-ଟ୍ୟୁବ୍‌ରେ ମୁକ୍ତିଲାଭ କରିଥିଲା । ଜୁନ ୨୦୧୭ରେ, ସେ ପୁରୀ ଜଗନ୍ନାଧଙ୍କ ତେଲୁଗୁ କଥାଚିତ୍ର ପଇସା ଅସୁଲ୍‌ରେ ଏସିପି କିରଣମୟୀ ଭୂମିକାରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ବର୍ଷ  କଥାଚିତ୍ର  ଭୂମିକ  ଭାଷା  ମନ୍ତବ୍ୟ୨୦୦୯  ରକେଟ୍ ସିଂହ: ସେଲ୍ସମ୍ୟାନ୍ ଅଫ୍ ଦି ଇଅର୍  ଅପର୍ଣ୍ଣା  ହିନ୍ଦୀ୨୦୧୦  ବାନା କାତାଦି    ତାମିଲ ଅତିଥି କଳାକାର୨୦୧୧  ଉଦୟନ୍   ମନକଥା   ମେରେ ବ୍ରଦର୍ କି ଦୁଲ୍‌ହନିଆ    ହିନ୍ଦୀ ୨୦୧୨  ତଦୈୟାରା ଥାକ୍କା    ତାମିଲ  ଏପ୍ପାଡ଼ି ମନସୁକ୍କୁଲ ବଣ୍ଟାଇ  ୨୦୧୪  ରେସ୍ ଗୁରମ୍    ତେଲୁଗୁ ୨୦୧୫  କ୍ୟାଲେଣ୍ଡର ଗାର୍ଲ୍‌ସ୍  ଶାରୋନ ପିଣ୍ଟୋ  ହିନ୍ଦୀ  ୨୦୧୬  ଜୁଲ୍‌ଫିକାର୍ ଅଲବୀନା ଅହମ୍ମଦ  ବଙ୍ଗଳା ୨୦୧୭  ଲୋନ୍‌ଲି ଗାର୍ଲ  ହିନ୍ଦୀ  କ୍ଷୁଦ୍ର ଚଳଚ୍ଚିତ୍ର ପଇସା ଅସୁଲ୍  ଏସିପି କିରଣମୟୀ  ତେଲୁଗୁ ୨୦୧୮  ଟ୍ରିପଲ୍ ଏକ୍ସ (XXX)  କାଇରା/ମାଇରା  ହିନ୍ଦୀ  ୱେବ୍ ସିରିଜ୍ ଇଗୋ  ତେଲୁଗୁ  ଅତିଥି କଳାକାର

ଡିସ୍କୋଗ୍ରାଫି
ସିଙ୍ଗେଲ୍ ଆଲବମ୍
 ସଂଖ୍ୟା  ଆଲବମ୍  ଲାବେଲ୍  ମୁକ୍ତିଲାଭ ୧  ପାର୍ଟି ଆନିମାଲ୍ସ  ଟି-ସିରିଜ୍ ୯ ମଇ ୨୦୧୬

 ଆଧାର 

 ବାହାର ଲିଙ୍କ୍ 





ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଲିକତାର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ